BG Официален вестник на Европейския съюз C 7/8

Окончателен доклад на служителя по изслушванетопо дело COMP/F/38.638 — BR/ESBR

(съгласно членове 15 и 16 от Решение 2001/462/EО, ЕОВС на Комисията от 23 май 2001 г. относно мандата на служителите по изслушванетов някои производства по конкуренция — ОВ L 162, 19.6.2001 г., стр. 21)

(2008/C 7/05)

Проекторешението по горепосоченото дело поражда следните бележки:

Настоящото дело бе започнато вследствие на искане за освобождаване от санкция от страна на германското предприятие Bayer AG през декември 2002 г. и януари 2003 г. съгласно Известието на Комисията от 20 юни 2002 г. относно освобождаване или намаляване на санкция в случаите на картел (1) (Известието относно освобождаване или намаляване на санкция). Впоследствие, на 27 март 2003 г. бе извършена проверка на помещенията на Dow Deutschland GmbH & Co. OHG (понастоящем Dow Deutschland Anlagengesellschaft mbH).

На 7 юни 2005 г. Комисията публикува първо излагане на възраженията. На 6 април 2006 г. бе прието второ излагане на възраженията, заменящо първото. Причините за това включваха: предоставените нови доказателства в отговорите на страните на излагането на възраженията и нуждата от изясняване на някои фактически и правни обстоятелства, като например заличаването на един от първоначалните адресати и прибавянето на нов адресат.

Във второто излагане на възраженията Комисията прие предварителна позиция, че следните 15 предприятия са участвали в картел в нарушение на член 81 от Договора за ЕО и член 53 от Споразумението за ЕИП.

— Bayer AG.

— The Dow Chemical Company, Dow Deutschland Inc, Dow Deutschland Anlagengesellschaft mbH и Dow Europe GmbH.

— Eni S.p.A., Polimeri Europa S.p.A, и Syndial S.p.A.

— Shell Petroleum N.V., Shell Nederland B.V. и Shell Nederland Chemie B.V.

— Unipetrol a.s. и Kaucuk a.s.

— Trade-Stomil Ltd.

— Chemical Company Dwory S.A.

На адресатите на излагането на възраженията бе предоставен достъп до преписката под формата на CD-ROM. В помещенията на Комисията до бе даден достъп до устните изявления и свързаните с тях документи, направени в рамките на Известието относно освобождаване или намаляване на санкция. Страните имаха право да си водят бележки, да изслушат записи и/или да прочетат преписите, изготвени от Комисията, но нямаха право да правят копия на въпросните документи.

Няколко страни отправиха искане за удължаване на срока за отговор на излагането на възраженията, което бе частично удовлетворено. Всички страни отговориха навреме.

Отговорът на Bayer AG на второто излагане на възраженията съдържаше потенциално доказващи вина и оневиняващи елементи. Съответно всички страни по производството получиха копие от отговора и бяха поканени да изразят позициите си относно съдържанието.

Повече страни поискаха устно изслушване в съответствие с член 12 от Регламент (EO) № 773/2204 на Комисията. Изслушването се проведе на 22 юни 2006 г. На изслушването присъстваха всички с изключение на Trade-Stomil Ltd.

Нарушението, описано в излагането на възраженията, бе преразгледано в съответствие с писмените и устни заявления, предоставени на службите на Комисията и по-специално и по-специално повдигнатите възражения срещу двама адресати (Chemical Company Dwory S.A. и Syndial S.p.A.) бяха оттеглени и продължителността на участие на други три стани (Unipetrol a.s., Kaucuk a.s. и Trade-Stomil Ltd) бе намалена.

Участие на трета страна

На 22 декември 2005 г. предприятието Manufacture Française des Pneumaticques Michelin (Michelin) бе допуснато до производството като заинтересована трета страна съгласно член 27, параграф 3 от Регламент (EO) № 1/2003 на Съвета и член 11, параграф 1 от Регламент (EO) № 773/2004. То бе съответно информирано относно същността и предмета на производството и бе поканено да изрази позицията си, което то впоследствие направи. Michelin присъства и на устното изслушване. Предприятието Michelin бе в последствие допуснато като жалбоподател въз основата на официална мотивирана жалба съгласно член 5 от Регламент (EO) № 773/2004 и член 7 от Регламент (EO) № 1/2003, която бе регистрирана на 12 май 2006 г. В съответствие с член 6, параграф 1 от Регламент (EO) № 773/2004 Michelin получи неконфиденциална версия на излагането на възраженията и бе приканено да обяви позицията си. Michelin изпрати становищата си с писмо с дата 15 ноември 2006 г.

С писмо с дата 9 ноември 2006 г., адресирано до мен, Syndial S.p.A. и Polimeri Europa S.p.A оспориха статута на Michelin като жалбоподател по производството и поставиха под въпрос правото на предприятието да получи неконфиденциална версия на излагането на възраженията. с писмо с дата 10 ноември 2006 г. аз потвърдих на Syndial S.p.A. and Polimeri Europa S.p.A, че Комисията е определила да даде на Michelin статут на жалбоподател на основата на законен интерес. Тъй като Michelin като жалбоподател има законното право да получи неконфиденциална версия на излагането на възраженията и тъй като законният интерес за конфиденциалност на Syndial и Polimeri е бил взет предвид от службите на Комисията, информирах двете предприятия, че подаденото от тях искане не изисква по-нататъшни действия по случая от моя страна.

Според мен проекторешението се отнася само до възражения, по които на страните им е била дадена възможност да изразят своите позиции.

Смятам, че правото на изслушване по това дело е било спазено за всички участници в производството.

Брюксел, 22 ноември 2006 година. Karen WILLIAMS

(1) ОВ C 45, 19.2.2002 г., стр. 3.